Gisle Meininger Saudland

Gisle Meininger Saudland (født 1986) er en norsk politiker (FrP) som fra 2017 til 2025 var innvalgt på Stortinget for Vest-Agder.Stortinget: Biografi Han stilte ikke til gjenvalg ved stortingsvalget 2025.

Saudland er daglig leder i Flekkefjord Utstyrshandel AS.proff.no Roller Gisle Meininger Saudland Han er offiser i Heimevernet og har yrkesbakgrunn blant annet som salgssjef og butikksjef. Han har en bachelor i statsvitenskap fra Universitetet i Agder.

Han har vært medlem av Flekkefjord bystyre 2007–2011 og formannskap 2011–2015, og leder i hovedutvalg for samferdsel, areal og miljø i Vest-Agder fylkeskommune fra 2015 til 2017.Gisle Meininger Saudland ny leder i hovedutvalg for samferdsel, areal og miljø  06.10.2015

Saudland ble i november 2024 satt under etterforskning for narkotikalovbrudd etter å ha blitt tatt med mindre mengder (0,98 gram) MDMA ved Oslo lufthavn den 3. september 2024. Han villle ikke godta forenklet forelegg og saken gikk til retten der han i september 2025 ble dømt 12.000 kroner i bot samt saksomkostninger.

 Stortingskomiteer 
 2021–2025: medlem av Stortingets arbeids- og sosialkomité
 2017–2021: medlem av Stortingets energi- og miljøkomité 
 Stortingets arbeids- og sosialkomité fra 29.01.2020 til 19.02.2021

 Referanser 

 Eksterne lenker 


Kategori:FrP-politikere i Vest-Agder
Kategori:Stortingsrepresentanter 2017–2021
Kategori:Stortingsrepresentanter 2021–2025
Kategori:Stortingsrepresentanter fra FrP
Kategori:Stortingsrepresentanter for Vest-Agder
Kategori:Personer fra Flekkefjord kommune